ጠቅላይ ሚኒስትር ኃይለማርያም በድርቅ ጉዳት ከደረሰባቸው አርብቶ አደሮች ጋር ተወያዩ
ጠቅላይ ሚኒስትር ኃይለማርያም ደሳለኝ በአፋር ክልል በድርቅ ከተጎዱ አካባቢዎች አንዱ የሆነውን የአሚባራ ወረዳን ተዘዋውረው ጎበኙ።ጠቅላይ ሚኒስትሩ በድርቁ ጉዳት ከደረሰባቸው አርብቶ አደሮች ጋርም ዛሬ ወይይት አካሂደዋል።በዚህም መንግስት በድርቅ ለተጎዱ የህብረተሰብ ክፍሎች የሚያደርገውን ድጋፍ አጠናክሮ እንደሚቀጥል ተናግረዋል።በድርቁ ምክንያት በሰው ህይወት ላይ የደረሰ ጉዳት ባይኖርም የኑሯቸዉ መሠረት የሆኑት ከብቶቻቸው በመሞታቸው ከእንስሳትና እንስሳት ተዋጽኦ ያገኙት የነበረው ገቢና ምግብ ቀንሷል፤ በተለይ ህፃናትና እናቶች እንዳይጎዱ ሊታሰብበት ይገባል ብለዋል።ጠቅላይ ሚኒስትር ኃይለማርያም ከነዋሪዎቹ ለተነሱ ጥያቄዎች በሠጡት ምላሽ ድርቁ በህብረተሰቡ ላይ የከፋ ጉዳት እንዳያስከትል የሚያደረጉ ልዩ ልዩ ድጋፎች ተጠናክረው እንደሚቀጥሉ አረጋግጠዋል።በተለይም በእናቶችና ህጻናት ላይ ጉዳት እንዳይደርስ ከእንስሳት ተዋፅኦ የሚያገኙትን ምግብ የሚተኩ የአልሚ ምግብ ድጋፍ ይደረጋል ነው ያሉት።ነዋሪዎቹ “ፕሮሶፒስ ” የተባለው መጤ አረም የእርሻና ግጦሽ መሬቶችን በመውረር በእንስሳት ምርትና ምርታማነት ላይ ከፍተኛ ጉዳት እያደረሰ በመሆኑ መፍትሄ እንዲፈለግለት ለጠቅላይ ሚኒስትሩ አንስተዋል፡፡መጤ አረሙን በቴክኖሎጂ ወደ ኤሌክትሪክ ኃይል ለመቀየር ስራ መጀመሩን የተናገሩት አቶ ኃይለማርያም፥ የበሰቃ ውሃ የሚያደርሰውን ጉዳት መቀነስ የሚቻልበትና ከተቻለም ለልማት የሚውልበትን ሁኔታ ለመፍጠር መንግስት በአለም አቀፍ ድርጅት ጥናት እየስጠና መሆኑን ገልጸዋል።የሃላይደቤ ጥልቅ የከርሰ- ምደር ውሃን በቅርቡ ጥቅም ላይ በማዋል የአካባቢው ህብረተሰብ ለእርሻ ስራ እንዲጠቀምበትና አካባቢዉን ወደ ለምነት ለመቀየር መንግስት ቁርጠኛ መሆኑንም ተናግረዋል።(ኤፍ. ቢ. ሲ)